Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 1994. évi I. törvény 3. §-ával összhangban az Európai Közösségek következõ jogszabályaival összeegyeztethetõ szabályozást tartalmaz:
Paragraph Index: 1950

1. A Magyar Köztársaság csatlakozása az Európai Unióhoz szükségessé tette, hogy az Országgyûlés meg- 2004/50. szám alkossa az Európai Parlamentben a Magyar Köztársaság képviselõi részére fenntartott parlamenti helyek betöltésének a szabályait. Ennek érdekében alkotta meg az Országgyûlés az EPvt.-t. Az indítványok alapján az Alkotmánybíróság elsõként azt vizsgálta, hogy hatásköre mennyiben terjed ki az EPvt. alkotmányosságának vizsgálatára, az éppen a csatlakozásra figyelemmel módosított Alkotmány milyen rendelkezéseket tartalmaz az Európai Parlament tagjai megválasztására. Az Alkotmány 71. § (3) bekezdése szerint az országgyûlési képviselõk, az Európai Parlament képviselõi, továbbá a helyi önkormányzati képviselõk és a polgármesterek választásáról külön törvények rendelkeznek, amelyek elfogadásához a jelen lévõ országgyûlési képviselõk kétharmadának szavazata szükséges. Az Alkotmány az Európai Parlament képviselõinek választási rendszerérõl nem rendelkezik, annak szabályozását külön törvényre utalja. Következésképpen az Európai Parlament tagjai választási rendszerének, közöttük a jelölés módjának szabályozásában az Alkotmány alapján széles döntési szabadsággal rendelkezik az Országgyûlés. Ezt a szabályozást végezte el az Országgyûlés az EPvt. megalkotásával. A szabályozásnak az a sajátossága, hogy az Európai Parlament tagjai választásának várható idõpontja miatt — a választás törvényes elõkészítése érdekében — az Országgyûlésnek az EPvt.-t az Európai Unióhoz való csatlakozást megelõzõen kellett megalkotnia. Ezért a törvény

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes